Nariadenie Komisie (ES) č. 1252/2002
z 11. júla 2002
o dočasnom povolení novej doplnkovej látky v krmivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 2205/2001 [2], a najmä na jej články 3 a 9e,
keďže:
(1) Smernica 70/524/EHS ustanovuje, že nové doplnkové látky a nové používanie doplnkových látok možno povoliť po preskúmaní žiadosti podľa článku 4 smernice.
(2) Článok 9 e ods. 1 smernice ustanovuje, že novú doplnkovú látku alebo nové používanie doplnkovej látky možno dočasne povoliť, ak sú splnené podmienky článku 3a písm. b) až e) a ak je odôvodnené predpokladať so zreteľom na dostupné výsledky, že pri použití vo výžive zvierat, má niektorý z účinkov uvedených v článku 2 písm. a). Takéto dočasné povolenie možno udeliť na obdobie do štyroch rokov, ak ide o doplnkové látky uvedené v časti II prílohy C smernice.
(3) Posúdenie predloženej dokumentácie o konzervačnom prípravku opísanom v prílohe tohto nariadenia ukázalo, že spĺňa všetky podmienky ustanovené v článku 3a smernice 70/524/EHS, a preto možno ho dočasne povoliť na obdobie štyroch rokov.
(4) Posúdenie dokumentácie ukázalo, že určité postupy možno vyžadovať na ochranu pracovníkov pred účinkami doplnkových látok. Takáto ochrana by však mala byť zabezpečená uplatnením smernice Rady 89/391/EHS z 12.júna 1989 o zavádzaní opatrení na podporu zlepšenia bezpečnosti a zdravia pracovníkov pri práci [3].
(5) Vedecký výbor pre výživu zvierat predložil kladné stanovisko ohľadne bezpečnosti konzervačnej látky, za podmienok uvedených v spomínanej prílohe.
(6) Opatrenia ustanovené týmto nariadením sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Prípravok patriaci do skupiny "Konzervačné látky" uvedený v prílohe tohto nariadenia je povolený na používanie ako doplnková látka vo výžive zvierat za podmienok uvedených v prílohe.
Článok 2
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. júla 2002